tanungin ang kagalanggalang na hukom na humatol sa kanya, at sari saring kuskosbalungos ang imamatwid, dapwa'sumangguni kayo sa isang malayang pagiisip na walang kinikilingan, at inyong mababatid na ang tunay at tanging dahil ng pagkabilanggo ni dr. gomez, ay sapagka'si dr. gomez, na isang pilipino, ay iminungkahing magsiaklas ang mga manggawa, na mga pilipino din, sa isang samahan ng mga puhunang amerikano!. iyan ba ang tinatawag na justicia?. at justicia baga ang naguudyok sa pamahalaang iyan na kupkupin at panatilihin sa kanyang tungkol ang isang ibong mangdaragit, na upang lalo'lalong makapagsamantala at magtubo sa kanyang kapangyarihan, ay nanghihimasok sa di dapat panghimasukan, nagpapasasa nang lihim sa yaman ng may yaman at umaangkin sa ari ng may ari?. anong justicia iyan? at anong justicia iyan na pumapatnubay dito sa bawa'hakbang ng pamunuang amerikano?. justicia ba ang sakupin ang ayaw pasakop? pagharian ang ayaw pahari kanino pa man, tangi na lang sa sariling loob?.